CELEX: 62019TN0641
Language: sl
Date: 2019-09-24 00:00:00
Title: Zadeva T-641/19: Tožba, vložena 24. septembra 2019 – FD/Skupno podjetje fuzija za energijo

11.11.2019   
            
            
               SL
            
            
               Uradni list Evropske unije
            
            
               C 383/74
            
         
      Tožba, vložena 24. septembra 2019 – FD/Skupno podjetje fuzija za energijo
      (Zadeva T-641/19)
      (2019/C 383/82)
      Jezik postopka: francoščina
      
         Stranki
      
      
         Tožeča stranka: FD (zastopnica: M. Casado García-Hirschfeld, odvetnica)
      
         Tožena stranka: Evropsko skupno podjetje za ITER in razvoj fuzijske energije
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  to tožbo razglasi za dopustno in utemeljeno;
               
            zato:
      
                  —
               
               
                  odločbo z dne 3. decembra 2018, ki je bila potrjena z zavrnilno odločbo z dne 14. junija 2019, razglasi za nično;
               
            
                  —
               
               
                  odredi povrnitev premoženjske škode, ki znaša 75 500 EUR, in povrnitev nepremoženjske škode, ki je ocenjena na znesek 30 000 EUR;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog je napaka pri presoji, obstoj zlorabe pooblastil in njeno nadlegovanje. Tožeča stranka zlasti graja utemeljitev za nepodaljšanje njene pogodbe, ki temelji na ukinitvi njenega delovnega mesta zaradi reorganizacije v okviru oddelka. Po njenem mnenju je ta obrazložitev napačna, ker načrt reorganizacije ni predvideval ukinitve delovnega mesta, ki ustreza značilnostim delovnega mesta, ki ga je zasedala tožeča stranka. Poleg tega ocenjuje, da je bila žrtev psihičnega nadlegovanja in da so posledice tega nadlegovanja dale podlago za odločbo o nepodaljšanju.
               
            
                  2.
               
               
                  Drugi tožbeni razlog je kršitev načela dobrega upravljanja, dolžnosti skrbnega ravnanja in člena 8 Pogojev za zaposlitev drugih uslužbencev Evropske unije. Tožeča stranka v zvezi s tem zlasti zatrjuje, da tožena stranka v izpodbijani odločbi ni upoštevala njene kompetence, učinkovitosti, obnašanja v službi, družinskega statusa in njene senioritete.
               
            
                  3.
               
               
                  Tretji tožbeni razlog je kršitev načela enakega obravnavanja in prepovedi diskriminacije. Tožeča stranka navaja, da odločba o nepodaljšanju njena pogodbe temelji na proračunskih in organizacijskih razlogih. Vendar pa so bile pogodbe drugih uslužbencev, katerih dejanski in pravni položaj se bistveno ne razlikuje od položaja tožeče stranke, kljub temu kontekstu lahko podaljšane.